বাল গঙ্গাধর তিলক
বাল গঙ্গাধর তিলক (মরাঠি: बाळ गंगाधर टिळक; উচ্চারণ; ২৩ জুলাই ১৮৫৬ – ১ আগস্ট ১৯২০) একজন ভারতীয় পণ্ডিত ও ভারতীয় জাতীয়তাবাদী নেতা, সমাজ সংস্কারক, আইনজীবী এবং স্বাধীনতা কর্মী ছিলেন। তিনি ভারতের স্বাধীনতা আন্দোলনের প্রথম নেতা ছিলেন। ব্রিটিশ কর্তৃপক্ষ তাকে ভারতীয় অস্থিরতার পিতা বলতেন। তাকে আরও সন্মানসুচক লোকমান্য বলা হত, যার অর্থ "জনগণ দ্বারা গৃহীত (নেতা হিসাবে)। তিনি হোমরুল আন্দোলনের জনক ছিলেন। তিনি 'মারাঠা' এবং 'কেশরী' নামে দুটি পত্রিকা সম্পাদনা করতেন। তার লেখা উল্লেখযোগ্য পুস্তক হল গীতা রহস্য।